लक्जेम्बर्ग

Image:Ons Heemecht.ogg

लक्जेम्बर्ग पश्चिम युरोपय् अवस्थित छगू भूपरिवेष्ठित देय् ख। थ्व देय्या सीमाय् बेल्जियम, फ्रान्स व जर्मनी ला। थ्व देय्य् निगु मू क्षेत्र दु। थ्व क्षेत्रत उत्तरय् Oesling व दक्षिणय् गुटल्याण्ड ("बांलाःगु देय्") ख। 

लक्जेम्बर्गया जनसंख्या ५ लखः १२ द्व ३५३ दु (फेब्रुवरी २०११ कथं)"The first results of the population census", Statistics Portal, Luxembourg. Retrieved 12 July 2012. धाःसा क्षेत्रफल २५८६ वर्ग किमि दु। 

प्रतिनिधिमूलक लोकतन्त्र व संवैधानिक राजतन्त्र दूगु थ्व देय्या मू नायः ग्र्याण्ड ड्युक ख। थ्व देय्या ग्र्याण्ड ड्युक हलिमय् ल्यं दनिम्ह छम्ह जक्क सार्वभौम ग्र्याण्ड ड्युक ख। थ्व देय् हलिमया दकले विकशित देय्य छगू देय् ख। थ्व देय्य् उत्कृष्ट अर्थतन्त्र व हलिम मौद्रिक कोषकथं हलिमया हे निगुगु दकले उच्च जिडिपि पर क्यापिटा दु। थ्व देय्या ऐतिहासिक व सामरिक महत्त्व थनया रोमन साम्राज्यया दुर्ग व फ्राङ्किश जुजुतयेगु किलां क्यं। स्पेन युरोपया प्रमुख सामरिक शक्तिकेन्द्र जुबिले थ्व देय् स्पेनी लंपुइ छगू मू किल्लाया रुपय् दयाच्वन। 

थ्व देय् युरोपियन युनियन, नेटो, ओइसिडि, संयुक्त राष्ट्र संघ, व बेनेलक्सया सदस्य ख। थ्व देय्या भौगोलिक अवस्थितिया कारणं थ्व देय्या संस्कृति रोमान्स व जर्मनिक युरोपया ल्वाकाज्यागु संस्कृति दु। थ्व देय् छगू त्रिभाषिय देय् ख। थ्व देय्या आधिकारिक भाषा लक्जेम्बर्गिश, फ्रेञ्च व जर्मन भाषा ख। थ्व देय् धर्म निरपेक्ष जुसां थनया मू धर्म रोमन क्याथोलिक ख। 

लिधंसा

पुचः:देय्